Document ID: 31998R0618

31998R0618
L 082/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 618/98 НА КОМИСИЯТА
от 18 март 1998 година
за изменение на Регламент (ЕО) № 1898/97 относно определяне на правила за прилагане в сектора на свинското месо на режима, предвиден в Регламент (ЕО) № 3066/95 на Съвета, и за отмяна на Регламенти (ЕИО) № 2698/93 и (ЕО) № 1590/94
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 3066/95 на Съвета от 22 декември 1995 г. относно установяване на определени отстъпки под формата на тарифни квоти на Общността за определени селскостопански продукти и предвиждащ адаптиране като самостоятелна и преходна мярка на определени селскостопански отстъпки, предвидени в европейските споразумения с оглед съобразяване с изискванията на Споразумението за селското стопанство, сключено в рамките на Уругвайския кръг от многостранните търговски преговори (1), последно изменен с Регламент (ЕО) № 1595/97 (2), и по-специално член 8 от него,
като взе предвид Регламент (ЕИО) № 2759/75 на Съвета от 29 октомври 1975 г. относно общата организация на пазара на свинско месо (3), последно изменен с Регламент (ЕО) № 3290/94 (4), и по-специално член 22 от него,
като има предвид, че с Регламент (ЕО) № 1898/97 на Комисията (5) бяха установени подробни правила за прилагане в сектора на свинското месо на мерките, предвидени в Регламент (ЕО) № 3066/95;
като има предвид, че параграф 3 на член 4 от Регламент (ЕО) № 1898/97 предвижда държавите-членки да уведомяват Комисията в рамките на пет работни дни за подадените заявления за издаване на вносни лицензии; като има предвид, че при всички останали режими за внос, прилагани в сектора на свинското месо, тази информация се предоставя в рамките на три работни дни; като има предвид, че е уместно тези два срока да се хармонизират, за да се улесни управлението на различните режими на внос;
като има предвид, че мерките, предвидени в настоящия регламент, са в съответствие със становището на Управителния комитет по свинското месо,
ПРИЕ НАСТОЯЩИЯ РЕГЛАМЕНТ:
Член 1
В параграф 3 на член 4 от Регламент (ЕО) № 1898/97, думата „петия“ се заменя с думата „третия“.
Член 2
Настоящият регламент влиза в сила на 1 април 1998 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 март 1998 година.

Labels: 3
17